Konglomeratas (uoliena)
Konglomeratas – nuosėdinė uoliena, sudaryta iš apvalainų uolienų gabalų ir sutvirtinta cementu. Panaši į konglomeratą uoliena – brekčija, tik pastaroji sudaryta iš neapzulintų uolienų gabaliukų. Randami jūrų, ežerų, upių pakrantėse, kalnų papėdėse. Spalvotos atmainos naudojamos kaip apdailos akmuo. Pagal sudėtį konglomeratas gali būti: polimiktinis – sudarytas iš įvairių uolienų apvalainukų; oligomiktinis – sudarytas iš tos pačios uolienos apvalainukų.